Оранжево морето

Летен курс: Програмиране на Уеб сайт с HTML и CSS
2021-07-03 10:00 - 2021-08-25 17:00 (Europe/Sofia) | AdvanceAcademy.bg, ул. Димитър Икономов 19, етаж 3, Бизнес Център Планекс, Varna, 9000, Bulgaria
Лятото е все по-близо, а с неговото начало започват и летният курс по „Програмиране на Уеб сайт с HTML и CSS“ за деца от 5 до 12 клас.
Какво предстои:
Запознаване с уеб сайт и уеб страница
Първи стъпки с HTML или азбуката на Уеб
Красиви шрифтове, цветове и ефекти със CSS
Резултатът накрая – Нашият първи уеб сайт
Ангажирайте свободното време на децата си с обучение, което развива
Логика
Креативно мислене
Технически умения
Подготвя ги за бъдещето
Кога започваме забавлението
3 Юли от 10:00 часа
5 Юли от 10:00 или 14:00
2 Август от 10:00 или 14:00 часа
Продължителност:
4 седмици
И не забравяйте цената на курса е по-ниска при по-ранно записване
Повече информация:
office@advanceacademy.bg
0889990030
https://advanceacademy.bg/letni-programi-za-uchenitsi-programirane-i-dizain/programirane-za-uchenitsi-na-html-i-css/

Кибермагьосници 2021, нови групи 30 август-10 септември
2021-08-02 10:00 - 2021-09-10 17:00 | online
Кибермагьосници 2021 е продължение на проекта от 2019 година, като могат безплатно да участват ученици от 4 до 8 клас от община Варна, независимо дали са участвали в предходното издание. Обучението ще водят едни от най-добрите университетски преподаватели в областта на информационните технологии и топ експерти по сигурност.

За ваше удобство занятията ще се провеждат онлайн в малки групи от дома, плaнината или от баба и дядо. Курсът продължава две седмици, като можете да изберете удобен за вас период, сутрешна или следобедна група:

2 – 15 август 2021 (10:00 -13:00)

2 – 15 август 2021 (14:00 -17:00)

16 – 29 август 2021 (10:00 -13:00)

16 – 29 август 2021 (14:00 -17:00)

30 август – 10 септември 2021 (10:00 – 13:00)

30 август -10 септември 2021 (14:00 – 17:00)

Съвместният образователен проект на Варненски свободен университет и Община Варна цели да развие умения в областта на информатиката, математиката и изкуствата.

За регистрация последвайте линка:
https://docs.google.com/forms/

Фестивал на хвърчилата - "Въздушни чудеса - Варна 2021"
2021-08-22 10:00 - 2021-08-23 17:00 | Плаж Аспарухово, Asparuhovo beach, Varna, 9003
22 – 23.08.2021, 10:00 – 17:00ч.
Аспарухов плаж, Варна
За поредна година огромни цветни хвърчила ще изпъстрят небето над Аспаруховския плаж на 22 и 23 август 2021 г. Традиционно фестивалът привлича многобройни гости от страната и чужбина, а организатор на събитието е Клуб „Асто“ с подкрепата на Община Варна чрез фонд “Култура“.
С всяка изминала година фестивалът се разраства и става все по-атрактивен и успешен, а със своя международен характер това новаторско и атрактивно културно събитие допринася за изграждането на специфичния облик на града. През август 2021 г. фестивалът ще отбележи деветата си годишнина.
Основен акцент на фестивала са демонстрациите на международните кайт клубове, които представят своите уникални модели хвърчила, често достигащи впечатляващи размери, състезанията с управляеми модели хвърчила и детските работилници, където малчуганите изявяват талантите си и се забавляват. От 10.00 до 17.00 ч. през обявените фестивални дни професионалните клубове на участниците ще показват най-новите си творения, включително атрактивните за децата обемни модели на различни животни – мече, тигър, октопод, калинки и много други. Очакваме да станем свидетели и на майсторско управление на спортни хвърчила – това са модели за напреднали, които летят много бързо и описват сложни фигури в небето. Парадът ще бъде съпътстван от приятна музика и други забавления за малки и големи.
Тази година в събитието ще се включат демонстратори и майстори на хвърчилата от няколко държави.
Всяко издание на фестивала отправя различни послания, както рекламни, така и обществено значими, като например такива, свързани с чистотата на околната среда, опазването на застрашени видове птици и природата като цяло.
Провеждат се арт ателиета и работилници за детско творчество на теми, свързани с летенето и вятъра.
От своето възникване в Азия преди две хилядолетия, изкуството за изработване и пускане на хвърчила се е разпространило навсякъде по света. Днес то е по-популярно от всякога, то е начин за релаксация, забавен спорт и вид духовно упражнение.
Организатор: АСТО – ДЗЗД
Контакт: Юрий Иванов Георгиев, тел. +359 889 705479, asto@abv.bg
www.kitesfest.com
